Patrick McGoohan

Patrick Joseph McGoohan (* 19. März 1928 in Astoria, New York; † 13. Januar 2009 in Los Angeles, Kalifornien) weer en US-amerikaansch Schauspeler, Dreihbookschriever un Speelbaas. He weer woll in de USA boren, bekannt wurrn is he aber dör sien engelsch Films un Feernsehreegen. 

 Biografie 
McGoohan sull, wenn dat nah sien Moder gahn weer eegentlich Preister wurrn. In’t School weer he besünners in Mathematik un Boxen good. Nah den Schooltied weer he Höhnerfarmer, Bankangestellter un Lastwagenfohre, bit he en Anstellung as Bühnenmanager bi de  Sheffield Repertory kreeg. Sien eerste Rull kreeg he, as he för en krank wurrn Schauspeler insprungen is. Dor hett he aber ok sien Ehfru Joan Drummond kennen lehrt, de he tüschen en Proov to „The Taming of the Shrew“ ( düütsch: Der Widerspenstigen Zähmung) un de Abendvörstellung heiraadt hett. 

He weer as Bühnenschauspeler good ansehn un fragt. Sien Dorstellung vun en Priester, vun de man seggen de, dat he homosexuell weer, in en Londoner West-End-Produktschon hett up Orson Welles derart  Indruck makt, dat he McGoohan as Starbuck in sien Yorker Bühnenfaaten vun Moby Dick verpflicht hett.

He wurr dornah meest as wöst Minsch en B-Filmen vun de Produktschoonsfirma The Rank Organisation insett, so as in  „Duell am Steuer“ (Hell Drivers, 1957) oder in „Dämon Weib“ (The Gypsy and the Gentleman, 1958). Aber dor is he nich glücklich wurrn un hett de Verdrag bold uplööst. Doruphenn kontakteer hüm de britsch Filmproduzent Lord Lew Grade för en Feernsehrull in de Swart-Witt-Reeg Danger Man (ok Secret Agent; dt.: Geheimauftrag für John Drake, 1960). McGoohan, dör de Verdrag mit de Rank Corporation kloker wurrn, stell jetzt aber diverse Bedingungen, de ok erfüllt wurrn. So wull he to’n Bispeel nich, dat he Schmusereen mit Fruen speelen muss. De Reeg leep aber ok blots een Johr. 

Nah en paar anner Filme för de Walt Disney Company, as „Die drei Leben von Thomasina“ (The Three Lives of Thomasina, 1964) oder „Dr. Syn – Das Narbengesicht“ (The Scarecrow of Romney Marsh, ok 1964), makt harr, Rullenangebote för James Bond oder Simon Templar-Kopien aflehnt harr, keem Lew Grade weer, dormit he nochmols „John Drake“ speelen de. Dat Dreibook weer nu beter un ok de Längt vun de Films un de Films harrn bannig Spood. McGoohan wurr dordör för en Sett en vun best betallt Schauspeler in England. Nah de veert Staffel hett he de Rull aber ok weer torüch geven. 

Anner bekannt Kinofilme mit Patrick McGoohan sünd „Ice Station Zebra“ (dt.: Eisstation Zebra, 1968), „Silver Streak“ (dt.: Trans-Amerika-Express, 1976), „Escape from Alcatraz“ (dt.: Flucht von Alcatraz 1979), „Braveheart“ (1995) un „Hysteria“ (1998).

För de Feernsehreeg „Columbo“ mit Peter Falk, för de he sück stark engageer, weer McGoohan ok Speelbaas un Produzent. In veer Episoden is he ok sülvst as Täter mit uptreden. In de Folgen „Des Teufels Corporal“ (By dawn's early light), „Tod am Strand“ (Identity crisis), „Mord nach Termin“ (Agenda for murder) un „Das Aschenpuzzle“ (Ashes to ashes) is he as Mörder to sehn.

Patrick McGoohan is nah en kort Krankheit an’ 13. Januar 2009 Santa Monica in Kalifornien storven.

 Nummer 6 
Up de Nahfraag vun Lew Grade, of McGoohan nah dat Enn’ vun Geheimauftrag für John Drake noch wieder för hüm arbeiten wull, weer he vörbereit un har all wat för en söbendeelig Reeg utarbeidt. Dorin wuurd en nich mehr aktiv Geheimagent kidnappt un waakt up in en Gefängnis, wat as Urlaubsoort tarnt is. De Reeg hett man denn sogor up 17 Deelen wieder makt, „Mini-Serien“ geev dat dor noch nich. De Reeg harr den  „The Prisoner“ (dt.: Nummer 6'', 1967) un wurr in de noordwalisisch Hotelanlaag Portmeirion dreiht, wo dat wat frömdoordig utsehn de. MacGoohan weer bi disse Produkschoon Hööftdorsteller un Speelbaas in Een. De Reeg wurr allerdings düchtig kontrovers diskuteert un de letzt bannig umstreden Folg is he lever ut England weggahn. 

Mit de Tied wurr aber ok „The Prisoner“ to’n Kult un jedes Johr drapen sück Lüüd in de Hotelanlaag, üm de Figuren quasi nahtospeelen. Dat ZDF hett de Reeg in Düütschland överdragen. 

 Filmrullen (Utwahl) 
 Johr Titel Synchroonsnacker 1955 Moby Dick Rehearsed, Feernsehn   1955 Passage Homedt.: Eine Frau kommt an Bord   1956 Zarakdt.: Zarak Khan Wolfgang Preiss 1957 High Tide at Noon   1957 Hell Driversdt.: Duell am Steuer Heinz Reincke 1958 The Gypsy and the Gentlemandt.: Dämon Weib Rolf Mamero 1958 Nor the Moon by Nightdt.: Gnadenloser Dschungel Gert Günther Hoffmann 1960-61 Danger Man, Feernsehreegdt.: Geheimauftrag für John Drake Heinz Drache 1962 All Night Longdt.: Die heiße Nacht Heinz Drache 1962 Life for Ruthdt.: Brennende Schuld Horst Niendorf (1. Synchro)Heinz Drache (2. Synchro) 1962 The Quare Fellowdt.: Der Todeskandidat Ernst Kuhr 1963 Dr. Syn, Alias the Scarecrow Arnold Marquis 1964 The Three Lives of Thomasinadt.: Die drei Leben des Thomasina Michael Brennicke (Synchro 1997) 1964-67 Danger Man, Feernsehreegdt.: Geheimagent   1967-68 The Prisoner, Feernsehreegdt.: Nummer 6 Horst NaumannBernd Rumpf (arte) 1968 Ice Station Zebradt.: Eisstation Zebra Gert Günther Hoffmann 1970 The Moonshine Wardt.: Whisky brutal Michael Chevalier 1971 Mary, Queen of Scotsdt.: Maria Stuart, Königin von Schottland Jürgen Thormann 1974 Columbo: By Dawn’s Early Light dt.: Columbo: Des Teufels Corporal Heinz Drache 1975 Columbo: Identity Crisisdt.: Columbo: Tod am Strand Heinz Drache 1975 Un genio, due compari, un pollodt.: Nobody ist der Größte Klaus Miedel 1976 Silver Streakdt.: Trans-Amerika-Express Christian Rode 1977 Rafferty, Feernsehreeg   1978 Brass Targetdt.: Verstecktes Ziel Martin Hirthe 1979 Escape from Alcatrazdt.: Flucht von Alcatraz Joachim Cadenbach 1981 Scannersdt.: Scanners – Ihre Gedanken können töten Niels Clausnitzer 1984 Trespassesdt.: Die Antwort ist Blei   1985 Baby: Secret of the Lost Legenddt.: Baby – Das Geheimnis einer verlorenen Legende Niels Clausnitzer 1990 Columbo: Agenda for Murderdt.: Columbo: Mord nach Termin Wolfgang Draeger 1995 Braveheart Christian Rode 1996 A Time to Killdt.: Die Jury Jochen Schröder 1998 Hysteria   1998 Columbo: Ashes to Ashesdt.: Columbo: Das Aschenpuzzle Horst Raspe 2002 Treasure Planet, Stimmdt.: Der Schatzplanet Hans Teuscher

 Weblenken 

 McGoohan and Prisoner News Page
 Biografie in de NNDB (engelsch)

Kategorie:Schauspeler
Kategorie:Mann
Kategorie:Börger von de USA
Kategorie:Boren 1928
Kategorie:Storven 2009